O río Saale ye un río alemán, afluent d'o río Elba, que tien o suyo naixedero en Zell im Fichtelgebirge (Bavera), en a parti oriental d'a selva de Turinchia, a 728 metros d'altaria sobre o libel d'a mar. Dende o suyo naixedero, trescruza en dirección norte os estaus de Bavera, Turinchia y Saxonia-Anhalt, dica desauguar en o río Elba dimpués d'un recorrito d'una longaria de 413 km. As suyas auguas drenan una cuenca hidrolochica d'una superficie de 24.100 km², con un cabal meyano de 115 m³/s. Os suyos principals afluents son o río Weisse Elster, o río Ilm, o río Unstrut, o río Bode y o río Schwarza, y as ciudatz mas importants que trescruza son Jena (en Turinchia) y Halle (en Saxonia-Anhalt).